**ԱՄՓՈՓԱԹԵՐԹ  
«Հայաստանի Հանրապետության Կոտայքի մարզի Աբովյան համայնքի խորհրդանիշների մասին»** **Աբովյան համայնքի ավագանու որոշման նախագծի վերաբերյալ ներկայացված առաջարկությունների**

|  |  |  |  |  |
| --- | --- | --- | --- | --- |
| Հ/հ | Առաջարկության հեղինակը, ստացման ամսաթիվը | Առաջարկության բովանդակությունը | Եզրակացություն | Կատարված փոփոխությունը |
| 1. | ՀՀ արդարադատության նախարարություն 07.09.2023թ. N /27.4/39968-2023 | 1. «2. «Հայաստանի Հանրապետության Կոտայքի մարզի Աբովյան համայնքի 2024-2026 թվականների միջնաժամկետ ծախսերի ծրագիրը հաստատելու մասին» Աբովյան համայնքի ավագանու որոշման նախագծի Հավելված 1-ում պահպանված չեն «Նորմատիվ իրավական ակտերի մասին» օրենքի 14-րդ հոդվածի 5-րդ մասի պահանջները, համաձայն որի՝ «Ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով:»:  Հիմք ընդունելով վերոնշյալ կարգավորումը՝ հավելվածն անհրաժեշտ է ամբողջությամբ վերանայել և համապատասխանեցնել օրենքի պահանջներին:  Նույն դիտողությունը վերաբերում է նաև «Հայաստանի Հանրապետության Կոտայքի մարզի Աբովյան համայնքի խորհրդանիշների մասին» Աբովյան համայնքի ավագանու որոշման նախագծին»: | Ընդունվել է: | Որոշման նախագիծը խմբագրվել է։ |
| 2 «4. «Հայաստանի Հանրապետության Կոտայքի մարզի Աբովյան համայնքի խորհրդանիշների մասին» Աբովյան համայնքի ավագանու որոշման նախագծի նախաբանում որպես լիազորող նորմ նշված է «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետը, որը սահմանում է, որ «Համայնքի ավագանին սույն օրենքով սահմանված կարգով իրականացնում է Հայաստանի Հանրապետության Սահմանադրությամբ և օրենքով սահմանված այլ լիազորություններ:  Հիմք ընդունելով ՀՀ Սահմանադրության 6-րդ հոդվածի 2-րդ մասի պահանջները, որոնց համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին, գտնում ենք, որ նշված նորմը չի կարող լիազորող նորմ հանդիսանալ, քանի որ այն չի բավարարում իրավական որոշակիության պահանջին:  Ելնելով վերոգրյալից՝ հայտնում ենք, որ նախագծի նախաբանում անհրաժեշտ է հղում կատարել օրենքի այն դրույթներին, որով համայնքի ավագանուն վերապահվում է համայնքի խորհրդանիշ հանդիսացող դրոշը կամ օրհներգը հաստատելու լիազորությունը: | Ընդունվել է: | Նախագծի նախաբանում՝ «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետը փոխարինվել է նույն օրենքի 13-րդ հոդվածի 10-րդ մասով։ |
|  |